Illa de Madeira

A **illa da Madeira** (en portugués, *ilha da*&nbsp;*Madeira*), é unha illa do arquipélago homónimo situado no océano Atlántico, ao oeste da costa africana, e que constitúe conxuntamente con Porto Santo, as Illas Desertas e as Illas Salvaxes, a Rexión Autónoma da Madeira, en Portugal.

## Xeografía 
A Madeira é a illa de maior tamaño e a máis poboada con diferenza do seu arquipélago. Ten unha superficie de 750,7&nbsp;km² e nela atópase a capital da rexión autónoma, Funchal, que tamén é a capital e o núcleo urbano máis importante da illa.

A illa da Madeira, que é o 90% das terras do arquipélago, é de orixe volcánica. Separada das Illas Salvaxes, Canarias e África por unha fosa mariña que alcanza 4.512 metros de profundidade, rodeada de baixos fondos de case 2.000 metros, Madeira, como Porto Santo e as Illas Desertas, xurdiu do Atlántico no período Terciario, durante unha erupción volcánica.

O seu clima subtropical e as súas paisaxes únicas fan que sexa un destino turístico moi popular.

Funchal, a principal cidade e porto na costa sur da illa atópase a 32° 38' de latitude norte e 16° 55' de lonxitude oeste. Está a uns 660&nbsp;km da costa africana, 980 de Lisboa, 400 de Canarias e 880 de illa de Santa María, a máis próxima dos Azores. Pola súa latitude e localización, a illa da Madeira ten todas as características dunha illa subtropical, onde hai elementos das illas tropicais e as illas máis tépedas do norte.

A illa, de montañas volcánicas cortadas por profundos vales até o mar, ten unha forma alargada de leste a oeste: a súa lonxitude é de aproximadamente 55&nbsp;km, e a súa anchura de 24&nbsp;km, con 160&nbsp;km de litoral. A altitude media é de 1.300 metros, onde destacan o Pico Ruivo (1.862 metros), o Pico das Torres (1.850 metros) e o Pico do Arieiro (1.818 metros). As costas son empinadas e as praias de area son raras. Cara ao leste, a Ponta de São Lourenço forma un ciclo de redución e relativamente baixo que se estende por dous illotes. Na costa sur, ao oeste de Funchal elévase Cabo Girao, un dos cantís máis altos no mundo.

O bosque de laurisilva que cubría a illa antes da súa colonización e que lle deu o seu nome, foi case completamente queimado polos primeiros colonos, e só unhas poucas áreas nos vales do norte da illa conserváronse. Foi incluído no Patrimonio da Humanidade pola UNESCO en 1999. Pero o bosque recuperouse e estendeuse con especies europeas e tropicais introducidas polos colonos que hoxe conviven coas especies endémicas. A humidade do norte favorece o crecemento dunha vexetación exuberante, incluíndo ladeiras case verticais.

## Clima 
A illa da Madeira atópase en zona subtropical: o seu clima é tépedo durante todo o ano, cunha baixa oscilación térmica anual (16&nbsp;°C no inverno, 23&nbsp;°C no verán) e temperaturas sempre temperadas polo mar. Os días de calor son moi raros, mesmo no verán, e a temperatura de cando en cando descende por baixo de 10&nbsp;°C no inverno. Existe un notable contraste entre a parte norte (máis chuviosa) e a parte sur (máis seca e asollada), sobre todo no verán. As precipitacións varían de 500&nbsp;mm no sueste da illa a máis de 2.000&nbsp;mm na vertente norte. A choiva cae principalmente de outubro a marzo e é máis irregular de maio a setembro. Para aproveitar as vantaxes das choivas regulares do norte e o sol do sur da illa, construíuse unha extensa rede de canles.

## Vexetación e cultivos 
O clima e o terreo determinan as tres zonas de vexetación.
* Desde o nivel do mar aos 300 metros, é o subtropical. Na costa norte, así como na costa sur cultívanse cana de azucre, plátanos e algunhas verduras. As figueiras invaden as zonas de secaño da costa sur.
* Entre os 300 e os 750 metros está a zona tépeda cálida do clima mediterráneo. Esta é a área da vide, cereais (millo, trigo, avena). As froitas son variadas, propias de países europeos e tropicais: como as laranxas, peras, mazás, cirolas e froitas exóticas como goiabeiras, aguacates, mangas, chirimoios e maracuxás.
* Por encima dos 750 metros, atópase a zona tépeda fría, con ladeiras boscosas de piñeiros, queiroas, acacias, mimosas e loureiros arborescentes. A continuación, nos picos, pastos e fentos.

centro|miniatura|upright=3.0|Ponta de São Lourenço

File:Funchal, Madeira - 2013-01-05 - 85551669.jpg|Chale Vicente, Lido
File:Funchal, Complexo Balnear Doca do Cavacas.jpg|Doca do Cavacas con Praia Formosa ao fondo
File:Funchal, Complexo Balnear da Ponta Gorda.jpg|Ponta Gorda
File:Funchal, Reid’s Palace (from Ribeiro Seco).jpg|Emblemático Hotel Reids
File:Madeira em Abril de 2011 IMG 1805 (5664235550).jpg|Pub Hole in One
File:São Martinho (Madeira, Portugal), Cais do Carvão -- 2025 -- 1943.jpg|Cais do Carvão con parte da Zona Hoteleira ao fondo
File:Funchal, Jardim Botânico da Madeira (Choreographed gardens) 3.jpg|Jardim Botânico da Madeira
Imagem:Vale de Machico (Portugal) (55179482).jpg|Val de Machico
Imagem:Zátoka Machico.jpg|Baía de Machico
Imagem:Porto da Cruz - 2005-03-20 15-24-37.jpg|Porto da Cruz
Imagem:Chopin w Machico.jpg|Veleiro Chopin ancorado na baía de Machico
Imagem:Machico dálnice.JPG|Vista panorámica da segunda maior cidade madeirense, Machico
Ficheiro:Funchal Cable Car Madeira.jpg|O teleférico do Monte con Funchal ao fondo
Ficheiro:Funchal - Vista do Largo das Cruzes.jpg|Funchal, visto dende o Largo das Cruzes

## Notas
## Véxase tamén
### Outros artigos
### Ligazóns externas
*Região Autônoma da Madeira
* Guia turístico da Ilha da Madeira
* Revista Online da Madeira